**GHIDUL APLICANTULUI**

**GRANTURI PENTRU REALIZAREA DE CONȚINUT MEDIA ȘI/SAU DE PROMOVARE PRIVIND ACCELERAREA UNEI TRANZIȚII ENERGETICE ECHITABILE ÎN R. MOLDOVA**

**CONTEXT**

PNUD Moldova, cu sprijinul financiar al Guvernului Italiei, implementează programul „Accelerarea unei tranziții energetice echitabile în Republica Moldova”.

Intervențiile cheie ale programului includ realizarea proiectului-pilot de contorizare inteligentă, care încurajează consumatorii să utilizeze lumina electrică în perioadele de cerere redusă, când energia este mai ieftină și încărcarea rețelei este mai mică, contribuind astfel la o gestionare eficientă și sustenabilă a resurselor energetice, precum și promovarea și adoptarea soluțiilor de energie regenerabilă (SER) în clădiri publice (inclusiv cele de importanță critică, precum spitalele) și îmbunătățirea eficienței energetice în blocuri rezidențiale.

**Proiectul-pilot de contorizare inteligentă:** Lansat în cadrul programului „Accelerarea unei tranziții energetice echitabile în Republica Moldova”, acest proiect vizează instalarea de contoare inteligente în peste 100.000 de gospodării și instituții publice. Prin această inițiativă, se urmărește o gestionare mai eficientă a cererii de energie, echilibrarea rețelei electrice, consolidarea infrastructurii energetice și alinierea la standardele europene. Proiectul sprijină strategia națională de digitalizare a infrastructurii energetice și promovează eficiența consumului de energie electrică. De asemenea, are drept scop creșterea gradului de conștientizare a populației cu privire la practicile și măsurile de economisire a energiei.

**Soluții de Energie Regenerabilă (SER)** **și eficiență energetică:** PNUD susține promovarea și implementarea surselor regenerabile de energie în spitale, contribuind astfel la dezvoltarea unei infrastructuri medicale mai sustenabile. De asemenea, în parteneriat cu CNED, PNUD Moldova oferă asistență Asociațiilor de Locatari pentru adoptarea măsurilor de eficiență energetică în clădirile rezidențiale, în scopul reducerii consumului și îmbunătățirii calității vieții locatarilor.

**SCOPUL PROGRAMULUI DE GRANTURI ȘI DOMENII DE COMUNICARE**

**PNUD Moldova** invită instituțiile mass-media și influencerii înregistrați ca organizații neguvernamentale (ONG) să se înscrie la programul de granturi pentru crearea conținutului media și/sau de promovare despre contorizarea inteligentă și eficiența energetică, precum și despre soluțiile de energie regenerabilă (SER), inclusiv promovarea energiei curate și a inițiativelor pilot la nivel de comunitate.

Scopul acestei inițiative este de a facilita informarea publicului larg din Republica Moldova privind proiectul-pilot de contorizare inteligentă, beneficiile eficienței energetice și impactul acestor măsuri asupra climei și mediului.

Obiectivul acestui program de granturi cu valoare mică (LVG) este de a consolida capacitatea instituțională și editorială a organizațiilor media independente de a concepe, produce și disemina conținut media de înaltă calitate, bazat pe date, care să sprijine obiectivele de tranziție energetică ale Republicii Moldova.

Granturile urmăresc să:

* Sporească înțelegerea publicului privind tarifele diferențiate la energie electrică, contorizarea inteligentă și măsurile de eficiență energetică la nivel de gospodărie;
* Încurajeze schimbarea de compotrament în consumul de energie, în special la nivel rezidențial;
* Promoveze gradul de conștientizare privind soluțiile de energie regenerabilă și co-beneficiile adoptării energiei curate;
* Asigure o comunicare incluzivă și sensibilă la gen, adresată femeilor, populației rurale și gospodăriilor cu venituri mici sau vulnerabile energetic;
* Sprijine crearea de produse media bazate pe dovezi și atractive vizual (ex: infografice, materiale video explicative, podcasturi) care simplifică subiecte complexe de politici energetice și tehnologii.

Programul valorifică rolul organizațiilor media în a ajunge la public pentru a stimula alegeri energetice informate și a sprijini implementarea agendei de tranziție energetică echitabilă a Republicii Moldova.

**BUGET ALOCAT**

Bugetul total al programului de granturi este de 70.000 USD. Sumele exacte ce vor fi oferite instituțiilor selectate vor fi determinate în funcție de livrabilele propuse. Bugetul maxim per proiect va fi de 10,000 USD.

*\* Grantul va fi acordat în lei MDL, la cursul de schimb operațional al ONU (UNORE) valabil la data semnării acordului de grant.*

**DURATĂ DE IMPLEMENTARE**

Durata programului: decembrie 2025 - iunie 2026/6 luni.

**LIVRABILE ELIGIBILE**

Sunt eligibile produse media video, audio, multimedia, grafice și text. Sunt încurajate abordările inovative, vizualizarea grafică a datelor pentru explicarea politicilor în domeniul energiei și climei.

**COSTURI ELIGIBILE**

Suportul financiar va fi acordat pentru sprijin instituțional, inclusiv:

* Salariu și onorarii pentru personalul-cheie/esențial (jurnalişti, prezentatori, traducători, editori, operatori, designeri, contabili etc);
* Costuri de producție;
* Costuri de deplasare direct legate de activitatea de producție a livrabilelor;
* Costuri legate de plasarea și promovarea materialelor produse.

**CRITERII DE ELIGIBILITATE**

Pentru a fi considerați eligibili, solicitanții trebuie să îndeplinească următoarele condiții:

* Să fie o organizație înregistrată legal în Republica Moldova (Asociație Obștească) cu cel puțin 3 ani de activitate.
* Să dețină o politică editorială independentă (Vă rugăm să furnizați un link către politica editorială a instituției).
* Să aibă o audiență relevantă și un angajament dovedit în abordarea temelor de mediu și energie.
* Să nu dețină un acord de grant activ/ contract HACT cu PNUD.

*\* Solicitantul grantului trebuie să declare în formularul de cerere orice program de granturi finanțat de PNUD, contracte HACT sau lucrări/servicii furnizate către PNUD în perioada 2023–2027, iar suma cumulată a granturilor pentru această perioadă nu trebuie să depășească 300.000,00 USD.*

**CRITERII DE EVALUARE**

Dosarele vor fi evaluate de un **Comitet de evaluare** în baza următoarelor criterii:

|  |  |
| --- | --- |
| **Criteriu de evaluare** | **Puncte maxime** |
| **Relevanța propunerii:** Măsura în care activitățile propuse răspund obiectivelor programului, în special privind promovarea contorizării inteligente și eficienței energetice. | **25 puncte** |
| **Creativitate și calitatea abordării media:** Inovația, originalitatea și capacitatea de a atrage publicul țintă prin formate și canale relevante (ex: social media, TV, podcast, articole multimedia). | **20 puncte** |
| **Impactul estimat:** Gradul de acoperire a publicului țintă și potențialul de a influența comportamente și percepții. | **15 puncte** |
| **Capacitate instituțională:** Experiența echipei și resursele disponibile pentru implementarea activităților. | **20 puncte** |
| **Buget și fezabilitate financiară:** Bugetul propus este realist, bine detaliat și în concordanță cu activitățile planificate. | **20 puncte** |
| **Total** | **100 puncte** |

Cererile incomplete, neeligibile sau expediate cu întârziere nu vor fi luate în considerare pentru finanțare.

**DOSARUL DE PARTICIPARE**

Pentru a participa la competiție, vă rugăm să prezentați următoarele documente:

* Formularul de înscriere completat în română sau engleză - **Anexa 1;**
* Bugetul detaliat al proiectului – **Anexa 2;**
* Extrasul din registrul ONG-urilor (nu mai vechi de 3 luni);
* Copia Statutului Organizației;
* CV-ul membrilor echipei implicate în proiect;
* CV-ul organizației;
* Raportul financiar al organizației pentru anul 2024.

**ARANJAMENTE FINANCIARE ȘI DE IMPLEMENTARE**

Sprijinul financiar al aplicanților selectați pentru grant va fi acordat în două tranșe:

* **Tranșa I** – până la 80% din valoarea totală a grantului, la semnarea Contractului de Grant, pe baza livrabilelor planificate și a bugetului aprobat;
* **Tranșa II** – 20% din valoarea totală a grantului, la prezentarea și aprobarea Raportului Final narativ și financiar, însoțit de documentele necesare confirmative.

Granturile vor fi acordate conform regulilor și procedurilor PNUD privind implementarea programelor de granturi cu valoare mică (Low-Value Grants).

**CUM SE VA DEPUNE DOSARUL**

Toate cererile trebuie depuse electronic (cu anexele tuturor documentelor necesare menționate în secțiunea **DOSARUL DE PARTICIPARE**) la adresa de e-mail: [diana.railean@undp.org](mailto:diana.railean@undp.org), cu mențiunea „Concurs Grant media” în subiect.

Data limită de depunere a dosarelor este 23 octombrie.